ان الحمد لله نحمده ونستعينه ونستهديه ونستغفره ونعوذ بالله من شرور انفسنا ومن سيئات اعمالنا من يهده الله تعالى فلا مضل له ومن يضلل هادي يالا واشهد ان لا اله الا الله واشهد ان محمدا عبده ورسوله
طيب كده ان شاء الله الصوت تمام ونقدر نبدأ بازن الله. آآ احنا النهاردة معنا قصة جديدة من قصص السنة آآ وكان المفروض يعني ان احنا نعمل حاجة بدلها بس
يعني حابب الترتيب يمشي بالطريقة دي. فانا هاخد ان شاء الله قصة آآ كعب ابن مالك حديث توبة سيدنا كعب ابن مالك وهو من قصص السنة لان هو قصص السنة يا جماعة نوعين نوع حاجة حصلت في زمن السيرة نفسها
او قصة النبي صلى الله عليه وسلم هو اللي بيحكيها عن حاجة حصلت في الازمان الماضية يعني. فاحنا بنتكلم عن آآ حاليا عن قصص السنة آآ زي ما خدنا قصة السحابة ودي قصة قديما. انما خدنا برضو آآ قصة اللبن. سيدنا المقداد واللبن ودي قصة من احداث السيرة
وهكزا يعني النهاردة هنتكلم عن قصة سيدنا كعب والحديث طويل جدا. آآ وهنمشي فيه بالسياق بتاع المرة اللي فاتت. يعني آآ مش هناخد محطات لان المحطة بتاخد مننا وقت وده حديس طويل اوي اوي اوي. ففكرت هل نقسمه على مرتين؟ لا يعني احنا هناخد وقفات مش محطات زي المرة اللي فاتت. بمعنى هنقول
مقطع من كلام اللي بيحكي الحديث اللي هو سيدنا كعب. وبعد كده نعلق على كلمة قالها على جملة قالها. ونطلع منها بمعنى ونطلع منها بمفهوم ونطلع منها برسالة وبدرس مستفاد بازن الله. فده اللي هنمشي به كسياق وهنبدأ برواية طبعا البخاري
آآ آآ في صحيح البخاري وآآ عن كعب ابن مالك طيب تعالوا نبدأ ونقول اللي بيحكي اصلا اصلا بداية ابنه عبدالله بن كعب بن مالك وكان القائد كعب من بنيه حين عمي. سيدنا كعب اتعمى في اواخر عمره فقد بصره. فده اللي كان معه ده كان ابنه اللي بيقوده
قال ابنه بقى قال سمعت كعب بن ما لك رضي الله عنه يحدث بحديثه حين تخلف عن رسول الله صلى الله عليه وسلم في غزوة تبوك عشان اللي مش عارف القصة تماما كان في غزوة والصحابة المفروض يخرجوا امر وسيدنا كعب ما خرجش يعني تكاسل عن الخروج وتثاقل بانه كان في ظروف
معينة خلته لأ بلاش تطلع وما طلعش. وده كان زنب عزيم والنبي صلى الله عليه وسلم لما رجع آآ هو اصلا ما لوش عزر. والنبي صلى الله عليه وسلم غضب والنبي صلى
قاطعه هو والصحابة وفضل خمسين يوم صابر ومستحمل وبيقول انا اسف وانا تبت ومستني آآ ان ربنا يقول له خلاص قبلت توبتك وذنبك ده مغفور. وقعد خمسين سنة خمسين يوم آآ بيعاني من اثار آآ الذنب ده ومقاطعة النبي والصحابة له بامر النبي
صلى الله عليه وسلم لحد ما ربنا نزل القرآن اللي بيقول خلاص ربنا تاب عليه. وكان فيه كزا واحد زيه كمان ربنا تاب عليهم. وسيدنا كعب نجح في ان هو يصلح
ويصبر على المشقة بتاعة تمن التوبة دي. احنا النهاردة مش بنتكلم في الدرس اللي هو اه ازاي تتوب؟ لا. يعني الحديث او من كده بكتير. فخلونا نمشي زي ما قلت لكم في وقفات
سيدنا عبدالله بن كعب بيقول سمعت كعب بن مالك يحدث بحديثه حين تخلف عن رسول الله صلى الله عليه وسلم في غزوة ايه؟ تبوك اول حاجة اقف معها يحدث بحديثه دي
يعني ايه؟ يعني سيدنا كعب بيحكي وابنه قاعد بيسمع منه عن الغلطة اللي انا غلطتها انتم فاهمين يعني ايه انا ممكن اغلط غلطة ومش عايز اقول لك ممكن اقول لك بس انت عشان حد مش عارف ايه بس اقعد ايه بقى مع ابني؟ اقول له انا غلطت زمان وعملت كزا كزا. دي ده تواضع رهيب
ودي من اهم ما يميز سيدنا كعب دي ميزة عند سيدنا كعب ايه هي الصراحة والوضوح والاعتراف من الاخر اتعلم دي الصراحة والوضوح والاعتراف. سيدنا كعب يقول انا غلطت عايزين نبقى واضحين كده. انا عندي مشكلة في الصلاة. انا عندي مشكلة في الحجاب
انا انا غلطان ان انا باسمع الاغاني دي. انا غلطان ان انا بعمل الفعل ده. ده بداية اصلا انك تشوف الغلط وتقول انا عايز اصلحه وتمشي في الطريق وتتكلم عنه. اما انك تحطه على جنب وتحور
وتجادل خلاص انت من اولها كده مش ناوي تصلح. دي اول ميزة سيدنا سعد كان عنده الصراحة دي حتى مع ابنه وده من التواضع الشديد طيب قالت كعب لم اتخلف عن رسول الله صلى الله عليه وسلم في غزوة غزاها قط. الا غزوة تبوك
غير اني قد تخلفت في غزوة بدر لان غزوة بدر زي ما انتم عارفين هي ما كانتش غزوة مترتبة هي فجأة حصلت يعني المسلمون كانوا يريدون ان يعيروا عير قريش وفي الاخر جمع الله بينهم بين عدوهم
على غير ميعاد. هو بيقول انا ايه فوتش ولا غزوة الا بدري دي وطبعا تبوك يعني اللي هو عنده فيها مكان مشكلة. قال وشهدت مع رسول الله صلى الله عليه وسلم ليلة العقبة حين توافقنا على الاسلام اللي هي بيعة العقبة اللي اهل المدينة يتوافقوا فيها
قال وما احب ان لي بها مشهد بدر. يعني هو بيتكلم مبدئيا كده بيقارن بدر ببقية العقبة وبيقول دي عندي اهم يعني بس ما فيش مشكلة انما آآ لم اتخايل وسط الجملة اللي هنقف مع الوقفة اهي. كل مرة هاقول لكم الوقفة اهي عشان تركزوا ان انا باعمل وقفة
قال لم اتخلف عن رسول الله في غزوة غزاها قط. وبردو بعد شوية قال شهدت ليلة العقبة ده ده قدر وده وزنه ده رصيده. يعني رصيدك من اعمالك هو ده وزنك عند ربنا. هو ده اللي عايزين نقوله
عايز تعرف انت قد ايه عند ربنا وريني انت رصيدك عامل ازاي فهي هي مسألة كده ليس بينك وبين الله نسب ما فيش حاجة تميزك ولا ولا ولا تقول اي حاجة عنك الا ان اكرمكم عند الله ايه اتقاكم
فخلي بالك كتر اعمال كتر آآ كتر عبودية كتر رصيد هو ده اللي بيعمل الوزن الحقيقي. سيدنا كعب بقى سيدنا كعب بسبب الكلمتين دول غير كده ما كانش هيبقى حاجة اصلا
فده مهم جدا نفضل فاكرينه قال ايه بقى وكان من خبر القصة بقى حين تخلفت عن رسول الله صلى الله عليه وسلم خليني اقول حاجة بس يا جماعة اللي عايز يسأل اسئلة يسأل واحنا ماشيين لان احنا مش يعني الموضوع طويل
بس مش هقدر ارد عليها كلها لو حسيت ان فيها حاجات يعني هتيجي او او برة السياق يعني قال بقى وكان من خبري حين تخلفت عن رسول الله صلى الله عليه وسلم في غزوة تبوك. قال ايه بقى؟ اني لم اكن قط اقوى. ولا ايسر مني حين تخلفت عنه في تلك
والله ما جمعت قبلها راحلتين قط حتى جمعتها في تلك الغزوة. سامعين بيقول ايه؟ انا ما كنتش اقوى الا يعني اقوى من حالي وقت الغزوة دي وما كانتش الدنيا متيسرة لي زي يوم الغزوة دي
وكان عندي بدل الراحلة اتنين اللي هي بنهاجر ونجاهد بها. يعني بدل بدل العدة اتنين شايفين هو المقدمة بيقول ايه؟ من اولها كده بيقول ايه؟ بيعترف قد ايه هو غلط
نفس نفس نفس المعنى اللي قلناه من شوية انه راجل واضح جدا من غير اي اعزار من غير اي حجج من غير اي تلبيس من غير ما يعيش في دور الضحية
آآ بكل وضوح ده يا جماعة الكنز بداية الحل. انك تقولي انا عندي مشكلة في الحجاب. رائع. والله ده بكل وضوح. وتقول انا عندي مشكلة في غض البصر وانا ادلع وانا قادر اغض بصري وانا قادر ان انا ما ابصش وانا عارف كويس جدا الحل ده تحفة
القارن ده بواحد عمال انت فاهم انت بتشده غصب عنه ويقول لك اعمل ايه؟ ما هو فيه مشكلة وانت مش شايف البنات وانا كده هتجوز ازاي وعمالة ترمي في اعزار وعمالة تطلع في شماعات وعمالة تعيش
في دور الضحية والواحد بيهلك نفسه عشان بس يقنعه. لأ ده ابعد ما يكون عن التغيير. اللي عايز يتغير بجد يكشف نفسه. يعري نفسه قدام نفسه قدام ربنا قدام نفسه وعادي جدا قدام الناس. انا احنا غلط يا جماعة اللي في اللي بنعمله ده
ده بداية انه نافسة اللوامة تظهر ده بداية ان ربنا يبدأ ينشط جواك الفترة اللي بتقول لك في غلط مش عايز اصبر عليها فده اول ميزة من مميزات سيدنا كعب اللي عايز يتغير
لازم يبقى واضح ما يقعدش يعلق شماعات واعزار. قال الله بل الانسان على نفسه بصيرا ولو القى معاذيره هتقعد ترمي انت عارف كويس قوي فمن الاول عيش عيش الذل والضعف صح
قال ولم يكن رسول الله صلى الله عليه وسلم يريد غزوة الا وراء بغيرها. حتى كانت تلك الغزوة. يعني دايما النبي صلى الله عليه وسلم ما يقولهمش احنا طالعين فين
عشان الاعداء لو عرفوا الا دي دي فيها من التحديات اللي بصوا بقى لازم تعرفوا احنا رايحين فين عشان اللي مش هيقدر ما يجيش وما يقعدش ايه ما يبقاش آآ عالة علينا
قال فغزاها رسول الله صلى الله عليه وسلم في حر شديد خلي بالكم غزوة تبوك دي كانت ايه؟ آآ يا جماعة احنا هنطلع نحارب آآ آآ ناس عند الشام متحالفين مع الروم
وعرب متحالفين مع الروم نصارى وعندهم عندنا مشكلة معهم وعمالين اصلا يغزونا وعمالين يهاجمونا. فاحنا رايحين حرب. طيب ايه المشكلة؟ لأ ما هو دول مبدئيا كده جيش عظيم جدا ويعني وعنده مدد من الروم العظيمة
طب ماشي ايه المشكلة كمان؟ لأ ما هو احنا اصلا هنمشي شهر كامل في الطريق بس عشان نروح لهم طب ماشي ايه المشكلة كمان ؟ لأ ما احنا في شهر تمانية والجو حر جدا جدا جدا
وايه كمان ؟ ما هو ده الشهر اصلا ان الاراضي بتاعتنا والزرع بتاعنا والثمار بتطلع. فمعلش المرة دي السنة دي اصلا كل تجارتك ما لهاش لازمة لان احنا هنسيبها تبوز ونطلع
شايفين الزروف قال ايه بقى؟ فغزاها رسول الله صلى الله عليه وسلم في حر شديد. واستقبل سفرا بعيدا ومفازا واستقبل عددا كثيرا الجيش اللي هنحاربه ده خلاص؟ فجلى للمسلمين امرهم ليتأهبوا هبة غزوهم. يعني خلاص بدأت الناس ظهر للناس؟ يلا يلا نستعد بقى. فاخبرهم بوجههم الذي
اللي هي هنروح تبوك يا جماعة والمسلمون مع رسول الله صلى الله عليه وسلم كثير ولا يجمعهم كتاب حافظ يعني بيقول احنا عددنا كتير قوي وما حدش واخد باله يعني ما فيش ما حدش قادر يحصر مين جه ومين ما جاش ما كانش فيه حاجة كده بتقول اسامي الناس اللي خارجة من فلان وفلان هي فيه كده كتير اوي اوي اوي طالعين
هو قصده انه من الاخر اللي هيقع ما حدش هيفهمه ما حدش هيلاحظه وهو ده اللي قاله. قال فما رجل يريد ان يتغيب اللي عايز اللي عايز يختفي الا ظن ان ذلك سيخفى به ما لم ينزل فيه وحي. يعني لولا ان ربنا هيقول له وحي
ما حدش هيلاحز الراجل ده ما حدش هيلاحظ فليه سيدنا كعب بيقول الجملة دي؟ عشان هو هيتخلف وبسهولة يعني وده هيفتح له باب يعني فما رجل يريد ان يتغيب الا ظن ان ذلك سيخفى به
بتقول لك انه الاصل ايه؟ الاصل ان انت بتتعامل مع ربنا في مواقف كتير اوي ما حدش هيبقى شايفك. ما حدش هيبقى سامعك. ما حدش هيبقى معك فالاصل هو حل قلبك
الاصل اللي بينك وبين ربنا. فيه نوايا انا ما اعرفهاش. وانت سهل تقول لي انا والله نيتي انا عايز انا ناوي انا حاضر كل ده ايه؟ كلام سهل انا ما اعرفش اللي جوة ايه
فهو سيدنا كعب بيقول في الموقف ده العلاقة كانت علاقة قلوب. علاقة نوايا علاقة سرية بين العبد والرب واصل حياتك تعيش كده الصيام فكرته كده. ما حدش يعرف تصايمه ولا لأ
الفلوس انا طلعت صدقة ولا لأ ما حدش يعرف اغلب العبادات كده يا جماعة. انت بتصلي انت صليت بالليل ما حدش واخد باله ما حدش شايفك. في اوقات بتمسك السبحة ما حدش ملاحظ
ودي حاجات بتقوي جدا المبدأ ده. اصل العلاقة علاقة بينك وبين ربنا اما الناس شايفة ايه هي شافت ايه ما شافتش ايه. مش هو ده المعتبر. كده كده ربنا هيشوف
مهما كان اللي برة ايه كده كده ربنا عارف قال الله وما تكونوا في شأن وما تتلوا منه من قرآن ولا تعملون من عمل الا كنا عليكم شهودا اذ تفيضون فيه
وما يعزب عن ربك من مثقال ذرة في السماء ولا في الارض والاصغر من ذلك ولا اكبر الا في كتاب مبين فده مهم اوي اوي اوي ان احنا علاقتنا بربنا تبقى مبنية على كده
طبعا الزروف بتاعة الغزوة وهو بيقول حر شديد سفر بعيد آآ طبت الثمار العدد كثير ده يا جماعة مقصود. انا عايز الناس بس تدرك المعنى ده وتفهمه البلاء بيأتي في اللي انت بتحبه
الصعوبة بتيجي في اللي انت مش عايزه يعني يعني الولد ممنوع يبص على البنت والمدمن ان هو يبص على الولد وهم عايزين انت لازم تصحى تصلي الفجر الساعة خمسة وانت عايز ما تصحاش
انت لازم تلبسي الحجاب وانت نفسك تبيني جمالك انت عايز ان انت آآ تشتم وانت لازم ما تشتمش هي العبودية كده معمولة كده. ان يبقى فيك طباع ويبقى فيك شهوات ويبقى فيك رغبات
ويبقى فيه دنيا بتقول لك خد الشهوات دي ولبي الرغبات دي. وبعد كده تيجي العربية تقول لك لا ما تعملش ده مش بنسبة مش بنسبة مية في المية مش كتمة هي. لأ هتعمله بس هتقف هنا. في حدود
هتاكل بس مش كزا. هتشرب بس مش كزا. طب انا عايز لأ دي مش هتتعمل. طب دي لا جاهد فيها. هو اصلا دا اصل الامتحان. انتم فاهمين دا اللي نفسك بتعض كده عايزاه هو ده الامتحان
لو انت مش حاسس بده يبقى انت مش بتعبد صح يبقى انت مضحوك عليك في الدين اللي انت بتدين به لربنا ولو انت واخد بالك من ده يفهم ان هي كده
هي معمولة كده يعني مش صدفة مش صدفة خالص ده هو مقصودة كده فلما الغزوة دي يتعمل في الزروف دي هو ده المقصود مش هتنفع لغزوة تتعمل يا جماعة هنروح نحارب عدو عدده قليل قوي. والمسافة اخر الشارع والجو حلو وسهل. طب ما المنافق هيزهر ازاي
واللي عايز الفردوس هيزهر ازاي واللي هيذنب فيتوب كل ده لازم تتعمل في حتة فيها اختبار قوي يأتي البلاء فيما تحب افهم ده كويس يأتي البلاء فيما تحب لاحز ده
افهم ده اه اه تقبل ده توقع ده قال فتجهز رسول الله صلى الله عليه وسلم والمسلمون معه طيب كل الناس بتجهز كل الناس رايحة تخرج خلاص. قال وتفيقت اغدو
لكي اتجهز معه. حلو. يعني انا كل يوم اصحى اقول ايه ياللا بقى اجهز حاجتي. خلي بالك دي بتاخد وقت ممكن تاخد يعني يوم او يعني بيجهز بقى ويجيب الحاجة ويسن السيف ويأكل الحصان ويجمع ويحصل ويا ريت مش مش اللي هو هيرتب حاجة في ساعة
خارج تاخد وقت كل يوم بقى يقول ايه اصحى كده اقول ايه يلا النهاردة احضر الدنيا بقى فارجع ولم اقض شيئا. واقول في نفسي انا قادر على ذلك اذا اردت
فلم يزل يتمادى بي حتى استمر الناس بالجد. يعني انا عمال اقول كده وانتخ واسوف وارمي واقول له يلا وكمان شوية وناس عمالة تنجز في حاجتها لحد ما جه اليوم اصبح رسول الله صلى الله عليه وسلم غاديا والمسلمون معه. خرجوا بقى
ولم اقض من جهازي شيئا ثم غدوت فرجعت ولم اقض شيئا فلم يزل يتمادى بي يعني هو لسة عمال يقول ايه طب انا هلحقهم يعني طب خلاص هبقى احصلهم. وده على فكرة موجود في الجيش. الجيش عدده كبير والسفر بعيد مش كله ماشي لازق في بعضه. يعني ممكن الناس على بعد مسلا نص يوم
وهو في باب زهنه. قال فلم يزل يتمادى بي حتى اسرع وتفارت الغرب. خلاص فهممت ان ارتحل فادركهم ويا ليتني فعلت ثم لم يقدر لي ذلك في الاخر وصل لفين. وصل للمرحلة دي
قال ايه؟ فطفقت فبقيت بقى الصبح ايه اذا خرجت في الناس بعد خروج رسول الله صلى الله عليه وسلم يحزنني اني لا ارى له اسوة يعني ايه يعني انا بقيت ببص في المدينة مين الرجالة اللي موجودة
انا مش لاقي حد ايه اقول اه انا زي ده بيقول انا مش شايف غير واحد مغموس عليه في النفاق او واحد عنده عزر راجل كبير بقى مريض انا مش شايف غير دول حواليا
طبعا الحتة دي فيها وقفات كتيرة اوي طبعا واقول في نفسي انا قادر على ذلك اذا اردت يعني من مداخل الشيطان المعروفة اوي اللي هي ربنا قال الشيطان سول لهم واملى لهم
وقال يعدهم ويمنيهم. هو يقعد يعدك ويمنيك بما لا يريدك ان تفعله بص بقى بيرسم لك صورة مستقبلية متكاملة جميلة كانك هناك يعني ايه رمضان مسلا ايه كمان شهرين هيرسم لك صورة لك في رمضان كمان شهرين
ازاي انت هتبقى بتصلي وبتصوم وبتتوب شف الصورة انت شايف نفسك في صورة مستقبلية هي مش دلوقتي. ومتكاملة وحلوة اوي ويخليك بسبب اللي انت شايفه ده ايه اهدا دلوقتي انت دلوقتي انت دلوقتي ولا حاجة من الصورة دي
بس بتقول انا اه انا انا هبقى خلاص. فانت ارتحت. مع انك ما اتحركتش مع انك ما صلتش مع انك ما توبتش بس انت اتوهمت اتوهم لك ان انت هناك. وهو ده اللي هو عمله مع سيدنا كعب
انا قادر على ذلك اذا اردت مع انه سيدنا كعب ما قامش بس هو هدي خلاص الهدوء ده هو ده التسويل. هو ده لما يعدهما يمنيه. مش عايزك تعمل. فما يقولكش ما تعملش. يقول لك لا احنا هنعمل ده احنا هنعمل وهنعمل. دلوقتي لا فيه كمان
ويستنى اول الشهر هنبدأ لما نخلص كزا لما يجي كزا سبحان الله قد ايه آآ قد ايه الشيطان عارف النفس البشرية بتيجي ازاي. بس احنا دلوقتي نفهمه لما يرسم لي الصورة دي وانا ما اتحركتش اعرف ان انت مش انما باي كلام ده وهم
والتسويف بقى بعد ما يطمنك على الصورة الوهمية دي يخليك اهدى بقى شوية حاضر خلاص ما هي قربت وخلاص ويسيبك تعيش في قصة وهمية جدا يا سبحان الله! خلوا بالكم من دي. وطبعا الجملة الرهيبة بتاعة ويا فيا ليتني فعلت
مرارة الحسرة للاسف طبعا انتم عارفين انه الندم غير الحسرة الندى ما انا زعلان جدا على ان انا مسلا ما نزلتش بدري ما نزلتش رحت بس انا هروح لبكرة. الندم ده حاجة يعني خلاص انا زعلان بس الحق اعمل
هعملها في وقت مختلف هعملها بس هعمل وخلاص يعني واحد زعلان انه ما زاكرش المادة دي ونجح مع اصحابه فخلاص هيعملها في الصيف. ده ندم. الحسرة ان هو خلاص الطيارة فاتته ما يقدرش يروح
الحسرة يعني واحد زعلان على حاجة مرت ولن تعود وده ده الحصر ده ده سيدنا كعب حس به يا ليتني فعلت انا دلوقتي مش عارف اخرج ومش هخرج والغزوة خلاص فاتتني ويا ريتني كنت قمت
وكلنا حصل لنا الحسرة دي. لانه الزنب انا بعد ما اعمله هو خلاص اتكتب فما فيش كده حسرة ما تبقاش غير حسرة. ما ينفعش ما ترجع وفي الزمن وما تعملوش
في طاعة معينة لما يتقال لك اعملها وتفوتك خلاص فاتتك؟ فالزنب خدت شوية آآ لزة والطاعة كان فيه شوية الم بس في الاخر ما تبقاش غير الحسرة هي دي مشكلة كبيرة جدا عندنا كلنا
لما الواحد بيتحط الموقف وبس بس يبقى قدامه الالم او الحسرة او اللزة او الحسرة ويفضل معه بس الحسرة فايه اللي يخلينا ما نعملش كده ان احنا نفتكر المشاعر بتاعة الحسرة دي
فهي اللي تساعدنا قبل ما تيجي تاني فبعد كده قال ولم يذكرني آآ رسول الله صلى الله عليه وسلم حتى بلغ تبوك يعني هو بقى بيتكلم عن انه الجيش خرج وواصل تبوك
وانه ازاي النبي صلى الله عليه وسلم افتكروا هناك وقال وهو جالس في القوم بتبوك ما فعل كعب بن مالك. احنا قلنا العدد كتير مش واضح مين فين النبي صلى الله عليه وسلم بيسأل على الناس كل ايه؟ كل حين
هو هناك النبي صلى الله عليه وسلم قال ما فعل كعب بن مالك فقال رجل من بني سلمة وخلي بالكم بني سلمة دول قوم سيدنا كعب يعني دول اصلا قومه. بس غريب انه يقول كده عليه يعني لانه من قومه. قال ايه؟ حبسه برداه ونظره في عطفه
يعني لبسه لبسه وان هو عمال يبص على كتافه وعمال يقول له ايه ؟ ده قاعد في لبسه كده وعمال ايه يتدلع ويبص يعني هو بينتقد ان هو ما جاش وبيقول ان هو آآ
ما رضاش يعني يعني ما ما رضاش ياخد خطوة زينا ويجتهد وقاعد كده مأنتخ وقال فقال معاذ بن جبل اللي هو برضو من بني سلمة خلي بالك قال بئس ما قلت
والله يا رسول الله ما علمنا عليه الا خيرا فسكت رسول الله صلى الله عليه وسلم فشوف سيدنا معاز آآ ما رضاش ان هو آآ يعني يعني يسمع الكلام ده عن سيدنا كعب ويسكت
طب هو عارف لأ هو مش عارف. بس هيحسن الزن في اخوه قال ما علمنا عليه الا خيرا. اكيد عنده عزر الله اعلم جميل جدا جدا جدا مشاعر سيدنا معاز اتجاه اصحابه
آآ محتاجين دي يا جماعة. حتى لو انت يعني سبحان الله يعني طب طب سيدنا معاذ مش عارف ايوة ما هي المشاعر دي ابتداء هو ده المنطلق يعني انا هبني على كده الاول
وبعد كده نشوف انما الاصل ان انا آآ احسن الزن في اخواني ده الاصل ده الاصل بعد كده سيدنا آآ كعب قال ايه؟ فلما بلغني ان رسول الله صلى الله عليه وسلم قد توجه قافلا من تبوك. خل بالك هم راحوا ما حاربوش في تبوك
يعني العدو ما جاش اصلا وخاف وقعدوا في تبوك شوية لحد ما يعلنوا ان احنا انتصرنا. وبعد كده رجعوا آآ فلما بلغني ان رسول الله صلى الله عليه وسلم قد توجه قافلا من تبوك
يعني راجع من تبوك حضرني بثي اني اشكو بثي وحزني بثي. يعني بدأت ازعل بدأت بدأت بدأت اتضايق فتثقت اتذكر الكذب بدأت اقول اه لا انا مش انا هقول له ايه؟ اكدب بقى
واقول بما اخرج عن سخطه غدا ما هو بكرة جاي هيغضب علي. ايه اعمل ايه واستعين على على ذلك بكل ذي رأي من اهلي. عمال اسأل الناس فلما قيل ان رسول الله قد اظل قادما زاح علي الباطل
يعني هو عمال يفكر في انه يكدب وعمال يقول اكدب واقول ايه. فلما لقى قال لا لا لا ما فيش خلاص زاح عني الباطل. حتى عرفت اني لم انجو منه بشيء
فاجمعت صدقه. اجمعت صدقه. انا ناوي ابقى صادق احنا قلنا سيدنا كعب ده اكتر حاجة ميزته الصراحة والوضوح والصدق والاعتراف فهي شوفوا جا له خاطر كده ولأ واصبح رسول الله صلى الله عليه وسلم قادما. وكان اذا قدم من سفر بدأ بالمسجد فركع فيه ركعتين ثم جلس للناس. فلما فعل ذلك
جاءه المخلفون يعتذرون اليه ويحلفون له المنافقين وكانوا بضعا وثمانين رجل فبدأوا الى الله يا رسول الله معلش انا اصل انا كنت عيان. معلش يا رسول الله اصل انا اهلي كانوا كزا. اصل انا يا رسول الله ما كنتش واخد بالي ان انتم خلاص بدأوا يكدبوا
ويعتزلوا فقبل منهم علانيتهم وبايعهم واستغفر لهم ووكل سرائرهم الى الله حتى جئت شوفوا برضه مدخل الشيطان هنا خلي بالكوا احنا نقعد نقول مداخل الشيطان اول مدخل قلناه الشيطان وهو بيسوف ها وهو بيسول
وهو بيسوف يعني دول كانوا مدخلين وهو بيسول ويعدهم ويمنيهم. وبعد كده يسوف ويخليك تتمادى بعد ما رسم لك صورة وهمية بالتسويل باللام يبدأ يخليك تسوف بناء عليها بالفاء تسويف
هنا المدخل التالت ان هو حضرني بث. الشيطان بقى بدأ ييجي ويزعله ويكأبه وانت هتعمل ايه؟ وبدأ يزقه على الكذب وبيزين له الكذب ويخوفه من صدق شوفوا الشيطان مش مش مش هيسيبك
يعني مش هيسيبك فعلا بس محتاج تسمع الوسوسة دي وتستعيز بربنا طبعا قال حتى جئت فلما سلمت تبسم تبسم المغضب واحد غضبان واحد قام داحسه ابتسامة كده اللي هو انا مش بضحك لك انا غضبان عليك
قال تعالى فجئت امشي حتى جلست جلست بين يديه قال لما خلفك الم تكن قد ابتعد ظهرك يعني انت مش كان عندك متاع وكده قلت وقبل ما اقول قلته عايز اقول لكم حاجة عارفين كعب بن مالك
كان معروف بايه كعب الملك كان شاعر عزيم جدا جدا جدا عارفين يعني ايه شعر يعني بيعرف يتكلم يعني لو عايز يعمله من البحر طحينة بيعرف يعني لو عايز يطلعك فوق ينزلك تحت بيعرف
لو عايز يكدب ويخرج من الموقف ده اسهل حاجة على كعب ابن مالك قال وكان مشهور جدا من اشهر شعراء العرب وهتشوفوا كمان شوية ازاي قلت يا رسول الله اني والله لو جلست عند غيرك من اهل الدنيا لرأيت اني ساخرج من سخطه بعزر
لقد اعطيت جدلا انا لو عايز اتكلم هقول يعني لكني والله علمت لان حدثتك اليوم حديث كذب لترضى به عني ليوشكن الله يسخطك علي وان حدثت كحديث صدق تجد علي فيه هتتضايق مني اني لارجو فيه عقب الله عز وجل
هي دي الحتة اللي قلت لكم مالك عارف انه بيتعامل مع ربنا ربنا اللي سامعني وعارف اللي جوايا ومش هيسيب مش هفلت انا بالزاهر بتاعي بيني وبين الناس. المنافق مش فاهم انه يا جماعة سورة التوبة نزلت تفضحهم. ربنا بيقول لهم
اوعى تسيب الكلمتين اللي من برة دول هيمنعوك عني. وهيحموك مني. ومش هيخلوا الناس تعرف حقيقتك. ومش هيخلوني اعاقبك كعب بن مالك متربي على ده ما ينفعش يهرب من انه في حاجة بيني وبين ربنا انا في انا بتعامل معه
سيبك من الناس سيبك من هيقولوا ايه وشافوا ايه وفهموا ايه وما سمعوش ايه. كده كده الله يسمع والله عارف عبدالمالك عارف ده كويس اوي قال له انا مش انا مش هحور على انا مش هامكر بربنا. انا مش يخادعون الله وهو خادعهم
عارف ده كويس كعب بن مالك. قال والله ما كان لي من عزر والله ما كنت قط اقوى ولا ايسر مني حين تخلفت عنك انا مش مصدق ان هو قاعد بيقول كده
وقال رسول الله صلى الله عليه وسلم اما هذا فقد صدق بيقول بيقول للناس ده الوحيد اللي بيقول الحقيقة قم حتى يقضي الله فيك. قم بقى نشوف ربنا هيقبل بقى عزرك ولا لأ. انا ما ليش دعوة
انا انا انا انا اول مرة في المشهد ده اخاف من مواجهة النبي صلى الله عليه وسلم وصلت كده انا طول عمري النبي صلى الله عليه وسلم آآ بالنسبة لي انا شايف الصورة الجميلة بتاعة الرحمة للعالمين اللي بيبتسم وبيمسح على آآ على صدر المزنب فيذهب
عنه اللي بيجده من الشهوة وآآ بيرعى اصحابه وبيهزر معهم اصل اصحابه دايما كويسين اول مرة اشوفه بيتعامل مع واحد هو غضبان من ان هو ما مش كويس شف النبي صلى الله عليه وسلم اول حاجة تبسم تبسم مغضب
تاني حاجة يقول له تعال هتقول له ما خلفك واحد يقول له الم تكن قد ابتعت ظهرك؟ يعني هو هو هنا مش بيسأله ده اسمه عتاب ده اسمه نقاش مش انت كنت تقدر
وبعد ما كعب المالك اتكلم قال يا رسول الله ايه قم يعني كل كلام النبي صلى الله عليه وسلم وافعاله شديدة اوي وده ده اللي خوفني. هو انا ليه فاكر انه انا
لما قابل النبي صلى الله عليه وسلم مش هيكلمني كده اصلنا رسول الله نفسي نفسي في سيناريو تاني خالص يا جماعة يوسف سيناريو النقدي بالحضن ويحبني ويطبطب علي وياخد بايدي
انا انا انا ما كنتش متوقع غير كده وبعد كده قريت الكلام ده حسيت انه طب ما انا طب ما انا هو انا كويس عشان يعمل معي كده ولا انا مقصر فهيعمل معي زي دي
الموضوع يزعل دلوقتي بعد ما تكتشف انه السيناريو التاني ده طلع موجود لأ يعني لو عايز اصلح من نفسي عشان البس المشهد ده فوالله ده دافع ان شاء الله يعني يساعدنا جدا
انا ما اقدرش ان النبي صلى الله عليه وسلم يبص لي كده يتبسم لي كده بيقول لي ما خلفك ربنا يا رب يتوب علينا يا رب يعني وبعد ما خرج
قال صار رجال من بني سلمة اللي هم قومه فاتبعوني. وقالوا له ايه اللي انت عملته ده يا عم انت كان ممكن تقول اي عزر وخلاص زي ما الناس قالت
انت انت تعرف تعمل كده اصلا. انت مش شايف كل دول اصلا عمل كده واستغفر لهم النبي وخلاص فانت انت ازاي عملت كده؟ راجع نفسك. قال فوالله ما زالوا يؤنبونني حتى اردت ان ارجع الى رسول الله فاكذب نفسي
شفت دي ودي رابع مدخل من مداخل الشيطان. انه يستخدم بقى الناس اللي حواليك واهلك ومجتمعك واصحابك ومديرك في الشغل هجمات بقى هجمات عشان تضعفك وتضغط وتأسر عليك فتستسلم بقى
وده لازم تشوف المدخل ده. لازم لما تلاقي واحدة انت بتكلمك على حاجة انت بتنفرك من طاعة. بتنفرك من الحجاب. بتنفرك من الالتزام على على دينك بيتريقوا على اعرف كويس قوي ان ده الشيطان اطلع اجري من الكلام ده اقفله ابعد عنه. تجنبوا طب هو حواليا آآ دخله من هنا طلعه
من هنا اعرف ان ده الشيطان. يعني معلش والله لو الشيطان جه كلمك خلاص وطالما انا عرفت ان ده الشيطان يبقى سهل علي ان انا ما اصدقش يعني الشيطان لو جه قال لي ايه اللي انت بتعمله ده؟ انا عارف كويس قوي اه انت داخل النار وانا داخل الجنة باللي بعمله ده. صح؟ هل الشيطان ممكن يأسر علي في على على اختيار
مسلا ولا انا ولا انا كده عايز اقول له انت عبيط ومفقوس فبدل ما هو اللي بيجي لي بيبعت لي حد انا مش شايف انه ده كلام الشيطان فلما اشوف
في كلام بعض الناس حتى لو وصل لابوك ومامتك مش هم الشياطين الشيطان بيستخدمهم دي حاجة تانية. ده كلام الشيطان. فلما اشوف الشيطان واسمع كلامه اقدر اميزه اقدر اقول له اوعى يا عم ده انت ده انت آآ
ده انت هالك في النار وانا اللي عارف وانا اللي انت بتقوله ده هو اللي هينجيني وهتشوف فسيدنا كعب ضعف كان هيضعف طب ايه اللي قواه عكس الكلام ده بالزبط؟ قال ايه
هل لقي هذا معي من احد؟ قال لهم في حد عمل اللي انا عملته وحصل له زيي قالوا نعم لقيه معك رجلان قالا مثلما قلت وقيل لهما مثل ما قيل لك. قلت من هما؟ قالوا مرارة بن الربيع. مرار بن الربيع
نال ابن امية ودول اتنين من اهل بدر دول صحابه تقال اوي فقال لما قالوا لي مين دول مضيت. يعني بدل ما كنت هرجع فبت بسبب ده عكس الموضوع بالزبط لو فيه ناس بتوقعك فيه ناس بتسبتك
فمهم جدا انك تبقى مع الناس دي قال ونهى رسول الله صلى الله عليه وسلم عن كلامنا. مين هم التلاتة دول بقى؟ هو ومرارة بن الربيع وهلال بن امية نهى عن كلامنا ايها الثلاثة من بين من تخلف عنه. يعني النبي صلى الله عليه وسلم قال للصحابة
كلهم اهل المدينة كلهم ممنوع حد يتكلم مع التلاتة دول شوفوا شوفوا النبي صلى الله عليه وسلم والتربية المجتمع لازم يعرف ان الغلط غلط والنبي صلى الله عليه وسلم يريد ان يقر ان الفعل ده غلط
والناس كلها تعرف انه غلط فيقول للصحابة ما حدش يتكلم معهم فالمجتمع كله يبقى منتشر فيه بالفعل اللي حصل ده غلط والنبي صلى الله عليه وسلم قال بيعاقبهم بالطريقة دي. وربنا لسة ما قضاش فيهم وهنشوف اللي هيحصل في الموضوع ده. شف المجتمع قد ايه
يعني قد ايه حساس للشرع ولطاعة الله والرسول قال فاجتنبنا الناس. ودي السرعة والتسليم والاستجابة للنبي صلى الله عليه وسلم قال حتى تنكرت لي في نفس الارض يعني فما هي الارض التي اعرف انا ماشي في الشارع ما حدش بيكلمني
انا ماشي في حتة مش فاهم حاجة فلبثنا على ذلك خمسين ليلة انا مش متخيل يعني ايه خمسين ليلة؟ انا عايزك يعني تخيلوا يا جماعة تخيل ان انت من النهاردة لمدة خمسين يوم
من النهاردة لمدة خمسين يوم ما حدش من اي حد تعرفه حواليك هيكلمك هتمشي تشوف وشوش الناس من غير ما حد يكلمك في البيت وفي الشارع في الشغل وفي الجامعة
ما حدش هيبقى يكلمك انت لو عشت ده يوم انت هتستغرب جدا لو عشت ده اسبوع انت هتعاني جدا ما اظنش ان انا اعرف اكمل خمسين يوم اصلا قال بقى ايه اما صاحباي
فاستكنا وقعدا في بيوتهما يبكيان قعدوا في بيتهم وقفلوا على نفسهم واما انا فكنت اشب القوم اجلدهم فكنت اخرج فاشهد الصلاة مع المؤمنين واطوف في الاسواق ولا يكلمني احد بص الكلام بقى
واتي رسول الله صلى الله عليه وسلم فاسلم عليه وهو في مجلسه بعد الصلاة فاقول في نفسي هل حرك شفتيه برد السلام ام لا يروح يعدي كده يلاقي النبي صلى الله عليه وسلم قاعد يقول له السلام عليكم
النبي صلى الله عليه وسلم ما يردش عليه ويقول هو هو رد ولا يقول ثم اصلي قريبا منه يقف معهم يصلي. ما بيكلمش حد ويقف جنب الصف الاول كده ويبقى النبي صلى الله عليه وسلم هو الامام فهو شايف الامام يقول ايه؟ واسارقه النزر يعني هو بيصلي يقوم يقعد يبص له
يعني هو مش عارف يبص لي بيقول ايه؟ واذا اقبلت على صلاتي يعني لو انا داخل المسجد اصلي نظر الى ان النبي صلى الله عليه وسلم يبقى قاعد سيدنا كعب ييجي يصلي
ويقول اذا اقبلت على صلاتي نظر اليه يقوم باصص لي ويقول واذا التفت نحوه اعرض عني لأ انا انا بقول لكم الحديس ده ووراني سيناريو النبي صلى الله عليه وسلم ممكن
بيتعامل معي ازاي لو انا وحش ولو انا مش مش لو انا مش راضيه لو انا ما عملتش اللي هو يحبه سيناريو يخوف جدا وما عنديش حاجة اقولها غير ان انا خايف منه
بعد كده قال الموضوع ثقل قوي عليه اوي اوي اوي اوي حتى اذا طال ذلك علي من جفوة المسلمين مشيت حتى تصورت جدار حائط ابي قتادة. ابو قتادة ده ابن عمه وصاحبه جدا. بيقول انا رحت عند الجنينة
الارض بتاعته فسلمت عليه السلام عليكم يا ابو قتادة. فوالله مارد علي السلام. فقلت يا ابو قتادة تخيلوا واحد بقى ايه مش قادر بقى هو خلاص مش قادر نفسيا مدايق فهيطلع
اللي جواه دلوقتي. قلت انشدك بالله هل تعلمني احب الله ورسوله؟ مش انت عارف ان انا بحب ربنا؟ ماشي انا عملت زنب ايوة انا غلطت ايوة انا بس انت عارف ان انا مؤمن زيي زيي. انت عارف
ان انا بضحي انت عارف ان انا بزلت مش قادر هو خلاص ابو قتادة قال قال ايه؟ فسكت. فعدت فنشدت فسكت. فعدت فنشدت ابو قتادة قال له ايه؟ الله ورسوله اعلم. انا ما ليش دعوة
ففاضت عيناي لأ ما قدرتش بقى حتى. اعيط اعيط اعيط وتوليت حتى تصورت الجدار يعني مشيت بقى فبينما انا امشي في سوق المدينة بص اللي حصل اذا نبطي من نبط اهل الشام. واحد من اهل الشام
مما تاجر يعني. ممن قدم بالطعام يبيعه بالمدينة قال من يدل على كعب ابن مالك يتفق الناس ايه؟ يشيرون عليه. يعني هم مش هيتكلموا ها؟ يشيرون له حتى جاءني. واحد من اهل الشام واحنا لسه قايلين اهل الشام دول ايه
دول اصلا مش مسلمين اه بييجي المدينة يعمل تجارة بس هم اصلا نصارى في حلف مع الروم خلاص فدفع الي كتاب من ملك غسان ودي القوم او القبيلة او الارض اللي هي العرب الروم دول
وكنت كاتبا انا باعرف اقرا واكتب وجالي جواب من ملك غسان قرأته فاذا فيه اما بعد فانه قد بلغنا ان صاحبك اللي هو النبي صلى الله عليه وسلم ان صاحبك قد جفاك
ولم يجعلك الله بدار هوان ولا مضيعة فالحق بنا نواسك قال بقى ايه كعب بن مالك الرهيب؟ قال فقلت حين قرأتها هذا ايضا من البلاء شف عمل ايه بقى فتيممت بها التنور اللي هو ايه التنور الفرن فسجرتها قمت حارقها
بصوا يا جماعة هو ده الموضوع هو ده الموضوع اللي حصل دلوقتي حالا ده آآ شف برضه الاول بس نمسك واحد واحدة. شف خطوات الشيطان شف الشيطان ازاي مش عايز يسيب الواحد
وهنا الخطوة دي ان هو بيعمل ايه اولا ايه اللي حصل؟ الراجل بعت له جواب يقول له انا احنا سمعنا ان انت الناس آآ رمياك وفاكسين لك وآآ وآآ وصاحبك جفاك
قال له وانت ربنا ما ما انت المفروض ما تبقاش كده بدار هوان ومضيعة. انت كعب ابن مالك انت المفروض تبقى في حتة تانية. تعال تعال احنا ناخد بالنا منك
نواسيك وساعات الشيطان بيعمل معك كده ومعك كده يفكرك بالماضي ويميل عليك صحابك القدام انت تبقى في وقت كده مع الدين بس الدنيا مش ماشية. يعني في وقت ابتلاء زي سيدنا كعب كده في وقت شدة
وقت الامور الدنيا مش سالكة ويجي يقول لك بص الدين عمل ايه انت اصلا مش المفروض تعيش كده. انت اصلا كنت ماشي كويس. انت اصلا لو ما اخترتش الطريق ده ما كانش هيحصل فيك كده
انت اصلا لو وصحابك يا ابني انت ايه اللي انت عامله في نفسك؟ ايه اللي انت عامله في نفسك؟ طب ليه اصلا؟ وعلى ايه؟ طب ما احنا مبسوطين على فكرة. طب ما انت مش مبسوطة كده. طب ما انت كده مش تتجوزي. طب ما انت جاية الدنيا صح
صعبة وتلاقي عليك ضغط منهم وهو عمال يفكرك بالقديم عشان ترجع تاني للباطل تبعد عن الدين كأن الدين هو السبب يا حرام كان المشكلة ان الدين ده هو اللي هيخليك كده. اول ما تشيل الدين ده هتبقى تمام
سازج جدا والله سازج جدا لان كعب بن مالك قال هذا ايضا من البلاء يعني كعب الهلال عارف انه هو ربنا بيبتليني. دي حاجة ودي حاجة هو بيبتليني اصلا عشان يشوف انا عايز افضل في الدين ولا لأ
اسهل حاجة ان انا اقوم رايح دلوقتي معهم بس انا كده ما خلصتش من الابتلاء انا خسرت في الابتلاء ولسه فيه نتيجة لان انا عملت ايه مع الابتلاء قال هذا من البلاء
انا عارف كويس اوي ان ده بلاء هو ده السبات السبات انك تشوف الفتن فتعرف ان الزنب وحبك للزنب والدنيا اللي انت عايزها والشهوات اللي بتتعرض لها هي اصلا ابتلاء من ربنا
فلما تشوف الفتنة دي تعرف لأ دي فتنة ده اصلا هو ده الموضوع ان انا ان انا ان انا اتجنب ده وبعدين عايز السبات بقى فعلا تحرقها زي ما حرقها
تحرقها زي ما حرقها. يعني في واحد مسلا اقول له ايه يقول لي انا باحب واحدة اقول له هو ده اللي هو ده البلاء. انا عايزه انا عايز واحد ييجي يقول لي ايه انا البنت دي هو ده البلاء فعلا. اللي ربنا جابها لي وخلاني نفسي تنجذب لها. هو ده
البلاء وان انا ما اقعش فيه هو ده اللي المفروض يحصل. وان انا بقى احرق الجواب ان انا اقطع علاقتي بها بجد. وامسح النمرة بجد واعمل بلوك بجد هو ده اللي المفروض يتعمل
كده انت تنجح سنك يا عم لو خد الجواب ده وقال لأ لأ ايه اللي هو بعته ده وحطه في جيبه ويجي بالليل بقى ويفتحه كده ويبص عليه ويقول ايه ده تصدق والله ويضعف
هو ده اللي احنا بنعمله ما بنتعاملش مع البلاء صح ما بنتعاملش مع الفتن صح من غير بقى مداهنة ومماطلة وانك توري الباب وان انك تجاهد نفسك بجد وانك تبقى عارف هو ده البلاء
وانا عارف كويس اوي المفروض اعمل ايه وتعمله بالزبط هو ده فعلا الموقف اللي حسسني ان سيدنا كعب فاهم قوي اللي بيحصل بالنسبة لسيدنا كعب انا غلطت ولازم طبعا اعترف تماما وابقى صريح تماما في موضوع غلطي واستحمل
واستحمل توابع غلطي واوصل وهفضل مستحمل ومكمل لحد ما ربنا يتوب علي. عشان ابقى كده عوضت اللي انا عملته ورجعت تاني احسن مما كنت ويبقى الدنيا خلصت صح فانا همشي في الطريق ده
هيروح للنبي صلى الله عليه وسلم واقول له بكل وضوح وصراحة انا غلطت وبعد كده النبي صلى الله عليه وسلم اهو على فكرة كعب مالك ما يعرفش كان ممكن النبي صلى الله عليه وسلم يقول له خلاص ربنا يتوب عليك ويقوم. هو ما يعرفش ايه اللي هيحصل. بس هو مستعد. انا جاهز يا رب
لان انا احقق التوبة احقق ان انا ابقى صادق واعترف واحل المشكلة اللي انا عملتها في نفسي فراح لربنا وراح للنبي صلى الله عليه وسلم وقال له انا غلطت يا رسول الله انا جاهز ان انا ادفع التمن
النبي صلى الله عليه وسلم قال له قوم هتدفع التمن فقام اول دفعة تمن مش هتكلم ولا واحد من الناس اللي حواليك سيدنا كعب ما ضعفش وراح وقال طب ايه اللي انتم بتعملوه ده وايه القرف ده وليه يعني ما كانش ما جتش على زنب ما هم كمان لأ انا هاكمل واستحمل عشان انا قررت اصلح غلطتي
وادفع التمن وعمال يتعصر وهو مستحمل وبعد كده اتحط في الموقف ده جه واحد عشان يوقعه يستغل ضعفه يستغل ان هو مش قادر. وهو قال انا عارف كويس قوي ان انا المفروض اكمل واكمل في دفع
التمن دي حفرة. ده دي التريكة. امسك البتاع ده وقطعه. انا مكمل عشان اصلح من غلطتي. واكمل بان انا اصلح واروح لربنا تاني وادفع اتمنى ان انا عايز اتغير وان انا غلطت
وعمال يتعصر حتى اذا مضت اربعون من الخمسين يعني وقال هو قعدنا خمسين يوم قال احنا بقى لنا دلوقتي اربعين اهو وابى واستلبث الوحي يعني الوحي لسه ما نزلش انا لسه ما اعرفش انا مكمل. اذا رسول رسول الله صلى الله عليه وسلم يأتيني. الرسول صلى الله عليه وسلم بعت له واحد
قال ان رسول الله يأمرك ان تعتزل امرأتك بص سيدنا كعب قال ايه؟ اطلقها ام ماذا افعل؟ قال لا بل اعتزلها فلا تقربنها. وارسل الى صاحبي برضو بمثل ذلك فقلت لامرأتي الحقي باهلك فكوني عنده حتى يقضي الله في هذا الامر
باقول لكم واحد قرر خلاص انا عشان كده وقفت وقلت ملخص ده واحد قرر يدفع التمن ويكمل. فلما النبي صلى الله عليه وسلم بصوا العصر عمال يزيد ازاي عليه ما تكلمش حد يتعصر
لأ خد العصرة اللي من الاول النبي صلى الله عليه وسلم يناقشه ويعاتبه. يتعصر بعد شوية ما تكلمش حد يتعصر بعد شوية موقف ابو قتادة يتعصر بعد شوية يروح يصلي يشوف النبي صلى الله عليه وسلم في المسجد آآ بيبص له ازاي ويعمل ايه؟ عمال يتعصر. بعد كده يجي له جواب آآ ملك غسان. اعصر عمال
عسر بعد خلاص بقى الراجل انا احس انا حسيت ان سيدنا كعب اعصر زي ما انت عايز. انا قررت اكمل ومش هوقف الا لما اصلح غلطتي وادفع التمن وارجع كويس
انا حسيت كده ليه ؟ جا له عصرة بص العصرة دي. اعتزل امرأتك. اما قال تحب اطلقها؟ ايه انت ده مستعد بقى مستعد لاي حاجة ده بقى له اربعين يوم ما حدش بيكلمه
بقى له اربعين يوم انت عارف يعني ايه عمال يفكر؟ طب يا ترى طب انا اعرف طب ايه اللي هيحصل؟ طب ربنا تاب. طب هيعاقبني؟ طب افرض مت؟ طب رسول الله اربعين يوم انا انا بقى لي دلوقتي عشرين سانية بس
وفكر بس وصل لمرحلة انا هعمل كل حاجة المفروض تتعمل من بداية ان انا اعترف لحد ان انا اكمل عشان اوصل لمرحلة ان انا انا صلحت غلطتي انا دفعت التمن انا بالفعل بالفعل تبت
فبكل بساطة اطلق مراتي انتم عارفين انا لو حد قال لي طلق مراتك عشان الدين انا يعني انا محتاج اروح استفتي واقعد وليه وانتم بتقولوا ايه بصراحة لأ خلاص لا جدال ولا نقاش تسليم وتنفيز حتى لو الامر صعب حتى لو مش مفهوم الواضح ان سيدنا كعب فعلا ناوي يصلح ويتوب خلاص كده
فبقاله خمسين يوم قال ايه بقى؟ ثم صليت صلاة الفجر صباح اليوم الخمسين ده بقى على زهر بيت من بيوتنا فبينما انا جالس على الحال التي ذكر الله منا ايه هي الحالة التي ذكر الله منا
ربنا نزل قرآن بيوصف حالهم. هو بيقول انا كنت عامل كده هي ده هو اللي ربنا قاله هو انا كنت عامل كده ساعتها ربنا قال حتى آآ وعلى الثلاثة الذين خلفوا حتى اذا ضاقت عليهم الارض بما رحبت وضاقت عليهم انفسهم وظنوا
لا ملجأ من الله الا اليه سيدنا كعب كان قاعد عامل كده في اللحزة دي انا مش قادر خل بالك انا بقول لك هو ناوي يدفع بس هو من جواه ايه؟ معصور
مش قادر مش قادر مش قادر يا رب. الدنيا صعبة اوي. الموضوع صعب اوي. انا ما ليش حد غيرك خلاص هيخلصني من اللي انا فيه. ومكمل المشاعر دي موجودة والطباعة دي موجودة
تعبان جدا ومكمل قال ايه بقى؟ سمعت صوت صارخ اوفى على سلع. يعني واحد آآ عالي كده صوته جاي من عالي يقول باعلى صوته يا كعب ابن ما لك ابشر
هو على فكرة مش محتاج يقول له حاجة تانية هو يكفي اصلا انه بيكلمه. صح ما هو لو هو بيكلمه يبقى خلاص قال له يا كعب الملك ابشر الف قررت ساجد وعرفت خلاص انه جاء الفرج. هو واحد بيقول له ابسط يا عم فجأة كده ابسط ده انا مستني حد يقول لي ابسط
ايه اللي حصل؟ ازن رسول الله صلى الله عليه وسلم يعني اعلن الناس اعلن يعني بتوبة الله علينا. حين صلى الفجر. النبي صلى الله عليه وسلم صلى الفجر بعد كده نقول لهم الاية بتاعة سورة التوبة قال لهم ربنا قال لي خلاص الوحي نزل ربنا يقول انه تاب عليهم
خلاص ربنا قبل توبتهم. دول استحقوا انه الزنب ده يتغفر وان هم يتقال ان هم تابوا. وان ربنا آآ الناس دي استحملته والناس دي آآ كانت عايزة فعلا وخدت مجهود وعملت اصلاح وداست على نفسها عشان توصل خلاص
ابشر فقال ايه بقى؟ فذهب الناس يبشروننا. فذهب قبل صاحبي مبشرون وركض رجل الي فرسا وسعى ساعي من اسلم قبلي واوفى على الجبل ما انا قلت لكم صارخ اوفى على سلع سلع ده جبل يعني واحد طلع فوق قعد يكلمني
فكان الصوت اسرع من الفرس. يعني هو بيقول ايه ؟ بيقول كان فيه واحد جاي لي بفرس وفيه واحد واقف ينادي. فاللي بينادي ده صوته كان اوسع يعني اسرع عشان واقف من فوق والصوت وصل. واللي بالفرس ده
جاي لي فلما جاءني اللي هو مين؟ اللي هو يعني الذي سمعت صوته يبشرني نزعت له ثوبي. قام قايل له سيدنا كعب عمل كده. قال له ابشر ربنا تاب عليك؟ قال له امسك دي هدية
معي هيتجنن من الفرح بقى له خمسين يوم تعبان. انا مستشعر انا مش مستشعر انت مستحيل تستشعر سيدنا كعب كان عامل ازاي. بس لازم تفهم ان هو كان لما لما فتح
بس شوية كلام مع ابو قتادة انهار في العياط قاعد فوق السطح بتاع بيته مش قادر يستحمل ضاقت عليه من الارض فشاف الراجل قال له والله لا املك غيرهم. خد يا عم دول
بعد كده قام راح استلف لبس عشان ما عهوش لبس. يعني هو ادى له البتاعة وبعد كده لقى نفسه مش هينفع امشي كده قام قايل استلف لبس. مش عجيب! وانطلقت
اتأمم رسول الله صلى الله عليه وسلم. انا رايح ادور عليه يتلقاني الناس فوجا فوجا يهنئون بالتوبة انا هنا استشعرت ان الصحابة كانوا بيحبوه بس كان لازم يسمعوا كلام النبي صلى الله عليه وسلم
يعني بيقول ايه ؟ آآ تلقاني الناس فوجا فوجا يهنئوني بالتوبة يقولون لي لتهنك توبة الله عليك الصحابة اخوة بيحبوه بس فيه حق وربنا والنبي صلى الله عليه وسلم قال لنا اطيعوه. فحاضر هنسلم بس ده امر تقيل جدا علينا
اول ما يقول لنا خلاص كلنا هنجري عليك الصحابة يعني ناس تانية ناس تانية آآ اخلاقهم مش زينا يا جماعة مش بيتكلموا الاخوة هم بجد عرفوا يبقوا اخوة قال ايه بقى ؟ فدخلت المسجد بقى
فاذا رسول الله صلى الله عليه وسلم جالس وحوله الناس انا داخل والناس كلها قاعدة فقام طلحة ابن عبيد الله يهرول حتى صافحني. قام قايم و جه علي جري كده مبروك. وهنئني. قال والله ما قام رجل من المهاجرين غيره
فكان كعبة لا ينساها لطلحت الموقف البسيط ده اسر فيه جدا خلي بالك احنا عايزين المواقف المؤسرة مش لازم تبقى مواقف كبيرة مواقف بسيطة وايجابية وسلبية مع مع ولد صغير مع راجل كبير
ممكن تبقى بكلمة ممكن تبقى بحركة بس بتأسر جدا هي بتسيب جرح يا بتسيب آآ علامة حلوة واحنا مش دريانين قلت لواحد كلمة بصيت لواحد بصة هزرت مع واحد بسخافة
حاجة بسيطة موقف بسيط شوكولاتة قد كده كلمة قد كده ضحكة قد كده آآ مدح قد كده فكان لا ينساها لطلحة. عملي طلحة ولا حاجة قام. لأ مش ولا حاجة
لأ هي موقف مؤسر ولكنه انت شايفه بسيط التوبة التوبة لها طعم التوبة اللي بجد التوبة لها طعم ومذاق وده الرد كزا حد سأل السؤال ده في علامات معينة اعرف بيها التوبة امتى اعرف ان ربنا قبل التوبة
التوبة لها طعم اللي ما يدوقهاش ما تابش بصوا يا جماعة يعني ايه يعني يعني التوبة قبل التوبة الانسان في التراب. والانسان في حيرة والانسان في قلق. فطرته اصلا بترفض اللي هو بيعمله
لما بيقول يا رب خلاص انا تبت وحقيقة يبقى تاب الراحة والسكينة اللي بتيجي لك دي الشعور بتاع انا لحقت نفسي انا خلاص بقيت في الطريق الصح ده لوحده ده بيديك لزة وطمأنينة وسكينة
تلقائي اعرف ان ربنا تاب عليك ان شاء الله اما بقى حقيقة ان ربنا تاب علي فعلا يا اما ينزل وحي يا اما لما تموت هتعرف انما انا ايه ما تدخلنيش في حتة انا مش هاعرف اصلا الحقيقة فيها. بس بتكلم بانه
اما انت تاخد قرار التوبة الصح ده اوتوماتيك اللي بيعود عليك بالراحة والسكينة آآ واحد يا جماعة كان بيشرب سجاير وعمال يتأنب ويتعزب من ضميره ونفسه اللوامة وقلبه اللي مش طايق الزنوب دي مدايق
لما بيقول انا خلاص قررت ابطل سجاير ويمسك السجاير ويقطعها كده ويقول خلاص الحمد لله انا بطلت سجاير. لازم يحصل حاجة في قلبه لازم في سانية من اول اللحزة دي
يحس بان هو ان هو انا انا انا في حتة تانية موضوع السجاير بالزات انا في حتة تانية انا الحمد لله انا لحقت نفسي في دي. انا في دي صح. انا في دي خلصت. انا في دي قلبت الصفحة
لازم فايه اللي بيحصل له هي دي اللزة والتوبة. هي دي اللزة بتاعة التوبة وده اللي اتعلمته من الشيخ يعني. شيخ يعقوب اللي ما يدوقش لزة التوبة ما تابش ما بينفعش ما تدوهاش يعني لو تبت لازم تدوقها
لو دقتها يبقى انت تبت فلو مدوقتهاش يبقى انت بتحور انت هتبقى عارف اصلا انك بتحور لها لذة جميلة جدا فكعب بن مالك بقى داخل على النبي صلى الله عليه وسلم
وعايزك تشوف السيناريو لما النبي صلى الله عليه وسلم يبقى بيحبك وراضي عنك هيعاملك ازاي قال فلما سلمت على رسول الله صلى الله عليه وسلم وهو يبرق وجهه من السرور
شوفوا شوفوا يعني المقارنة العجيبة تبسم تبسم المغضب؟ قال ما خلفك وهنا يبرق وجهه من السرور ويقول له ابشر بخير يوم مر عليك منذ ولدتك امك هذي يعني هي دي يا دي
وانت اللي بتختار انت اللي بتقرر النبي صلى الله عليه وسلم مش هيظلمك ومش هيحابي حد على حد بيقول لبنته فاطمة يا فاطمة بنت محمد انقذي نفسك من النار فاني
لا اغني عنك من الله شيئا فانا بايدي النبي صلى الله عليه وسلم يقول لي كده او كده عشان بس من شوية خفنا ودلوقتي مبسوطين والموضوع بتاعك فسيدنا كعب قال له حاجة مش غريبة على سيدنا كعب. يعني ايه؟ قال له ايه؟ امن عندك يا رسول الله؟ ام من عند الله
قال لا بل من عند الله انا ليه بقول مش غريبة لان هو من اول القصة وهو بيتعامل مع ربنا انا اصلا صادق عشان ربنا مش عشان اي حد تاني
فانا عايز اعرف ربنا اللي تاب علي ولا ايه. شوفوا شوفوا ان سيدنا كعب واحد مش من الدنيا دي كلها في الموضوع ده عبارة عن انا وربنا قمة الصدق والتجرد انا بتعامل مع ربنا فككوا مني كلكم
امن عندك يا رسول الله ام من عند الله؟ قال لا بل من عند الله وكان رسول الله صلى الله عليه وسلم اذا سر استنار وجهه حتى كأنه وجهه قطعة قمر. وكنا نعرف ذلك منه. كان عامل كده بيقول يومها يعني
فلما جلست بين يديه قلت يا رسول الله ان من توبتي ان انخلع من مالي صدق الى الله ورسوله يعني انا انا فرحان قوي انا عايز اقول لربنا شكرا ايه ده
قال رسول الله صلى الله عليه وسلم امسك عليك بعض ما لك فهو خير لك قال فاني امسك سهمي الذي بخيبر. خلاص دي هخليها والباقي هطلعها صدقة. بص نشوف قال اخ كعب بن مالك يا رسول الله ان الله تعالى انما انجاني بالصدق
هو بيقول له انا مستغرب انه مين بيقول لمين هو بيقول له يا رسول الله ان الله انجاني بالصدق آآ وقال له وان من توبتي ان لا احدث الا صدقا ما بقيت
يقول فوالله ما علمت احدا من المسلمين ابلاه الله في صدق الحديث منذ زكرت ذلك الى رسول الله صلى الله عليه وسلم احسن مما ابلاني الله به يعني انا ما شفتش حد ربنا عامله بطريقة حلوة بسبب صدقه زي ما ربنا عاملني بطريقة حلوة في الموقف ده
ان هو تاب علي. ووالله ما تعمدت كذبا منذ قلت ذلك لرسول الله الى يومي هذا. واني لارجو ان يحفظني الله تعالى فيما بقي وخلصت خلصت القصة يعني عايزين نفهم بس
انه انا مش بتكلم احنا احنا هنا يعني عشان بصوا يا جماعة عايزين نطلع بدرس بجد انا مش بتكلم على صدق الحديث انا بتكلم عن معنى واضح ان انا انا وقفت في النص عشان اوضحه. عشان ما تتوهش احنا بنتكلم عن ايه
احنا عايز عايز الخص لكم تاني. احنا لو عايزين نعرف اه كعب بن مالك تخلف ليه عايزين نطلع بالدروس المستفادة من كل الحديس ده حاجة. والدرس الاساسي اللي عايزك تطلع به ده موضوع تاني
طب ايه الدروس المستفادة من كل اللي قلناه؟ كل اللي قلناه يعني ايه؟ ليه ليه تخلف تخلف عشان تعلق بالدنيا الكسل ونفسه والجو حر والثمار وتعلق بالدنيا ده من الحاجات اللي وقعته
اه تخلف ليه؟ لانه ما كانش مصحصح مداخل الشيطان. لما الشيطان سوله وسوف له في مداخل شيطان في القصة كتير نتعلم منها. التسويل والتسويف ده قلناه. التخويف وانه يدفعك للكذب ده قلناه. انه يخلي الناس والمجتمع واصحابك يتكالبوا عليك
ده قلناه انه يفكرك بالماضي ويقول لك الدين هو السبب واللي انت فيه وحش ده قلناه فدي من الحاجات اللي اتعلمناها ايه اللي خلى كعب ابن مالك ينجو وينجح آآ رقم واحد طبعا الاعتراف بالخطأ وبدون حجج وبدون اعزار وبدون تلاعب. ده واضح جدا
اه من من اللي ساعد كعب مالك جدا انه كان بيتعامل مع ربنا بس وما ليش دعوة باي حد تاني فمش هحور قدام الناس لأ انا كده اللي بيني وبين ربنا هو اللي بيني وبينه الناس
انه تفطن لبعض مداخل الشيطان بعد كده يعني هو وقع بسبب البعض ولكنه تفطن للبعض الاخر تفضل لمداخل الشيطان بتاع التأثير وضغط الناس لما قال ايه في حد سبت طب خلاص يبقى انا هقتضي بدول
ولما جا له الجواب قال هذا من البلاء. ده شيطان بيحور علي. وقام حارقه كمان وفضل مستمر لان انا عايز اكمل في ان انا استحمل نتيجة غلطتي وده كان واضح جدا اه لما جه الموقف بتاع زوجته وقال اطلقها ام اعتزلها؟ وفضل ما كمل
فمهم قوي لو عايزين ندرس من القصة دي ايه اللي خلاه يقع وازاي هو نجح في انه يتوب دي كده اللي احنا قلناها انما الدرس الاساسي اللي عايزك تطلع به وده اللي هختم به
لو انا عايز اتعلم حاجة من كعب ابن مالك اختم به من يعني من غير ما هبص على اسئلتكم على ان انا يعني ايه طولت فعلا واتمنى انه اللي انا هقوله ده ده هو اللي نختم به ونركز به. الحاجة اللي بجد نطلع بها من قصة
قصة سيدنا كعب انك لو عايز تاخد قرار التغيير النهاردة في حاجة عايز تاخد قرار تغيير في علاقتك مع ربنا نعرف كويس اوي انك هتمشي في طريق انت كده بتعمل ايه؟ بتوب
يعني انا يا رب هاتوب طيب تمام انا عايز اتغير يا رب في علاقتي معك. وعايز اصلح في حياتي. وعايز ابقى عبد كويس وعايز اتوب حلو انت دلوقتي هتمشي في طريق انك ايه؟ انك تتوب
وهتدفع تمن القرار اللي انت بتقوله ده والتمن ده محتاج منك رجولة بداية من انك تقول له اصلا انا صح ان انا اتوب وانا غلطان وانا معترف. وواضح جدا وصريح
سم ان انا انا ناوي استحمل توابع ان انا عايز اتوب. خليني اخد مثال عملي خلينا ناخد مثال عملي او كذا مثال عملي عشان تفهموا اصلا قصة كعب بن مالك
الملك حرفيا نسقطها علينا لو انت تخلفت عن غزوة انما واحدة الحجاب واحد السجاير واحد يعني ده ايه علاقته بقصة كعب؟ خليني اخد معكم تلات اربع امثلة وتفهموا قوي ونقفل على كده
طيب ناخد مسال الصلاة واحد زي سيدنا كعب كده تعالوا نفترض ما ما كانش بيصلي ده الزنب وقرر يتوب انا قررت اصلي يا رب حلو اعرف ان انت قدامك رحلة
من ابتلاء انت بجد صادق وناوي تصلي وتتوب من الموضوع ده ولا لأ ويحصل لك في الطريق ده على ما الصلاة ربنا يتوب عليك منها وتبقى بجد من المصلين. هيحصل لك شوية تحديات. ومداخل من الشيطان
وعصر يعني ايه؟ هتيجي تقول يلا انا قررت هيجي الشيطان في مرة في الصلاة ويقول لك كسل ونام مداخل. وهيجي يزين لك ان النوم حلو وهيجي يخوفك انت لو نزلت تصلي دلوقتي هيقولوا
وعليك مش عارف ايه في الجامع وهيمسكوك ويعملوا فيك. وهييجي الناس تقول لك يا عم انت مش عايز تقوم تصلي يعني ما خلاص هنتأخر. يا عم انت عمال تخنقنا من ساعة ما بدأت تصلي
هييجي ان انت آآ يقعدوا يتكلموا عليك ويتريقوا مش ممكن ساعات وهتيجي ان انت انا كنت خارجة بس عشان الصلاة النهاردة بالزات الخروجة هتبوظ علي والماتش هيضيع عليك هيحصل لك شوية حاجات كده عشان انت ناوي تصلي زي ما كنت عايز ولا لا؟ طب اقعد كده ايه اتعصر كده واسبت الموضوع ده لفترة وبعد فترة خلاص تمام انت القرار اللي قلته
الاول انت طلعت صادق فيه ربنا تاب عليك من موضوع الصلاة انت بقيت من المصلين فهمتم المسال؟ هي دي قصة كعب بن مالك. واحدة قررت يا رب انا انا بتعترف اهو من الاول. انا وبتتعامل مع ربنا. تعترف وبتتعامل مع ربنا دي البداية. انا الحجاب غلط فيه
ده مش الحجاب الصح وده الحجاب الصح اللي انت تريده وده اللي انا المفروض اعمله واوصل له بالحجاب. انا عارفك كويس اوي انا المفروض اعمل ايه. انا نويت اعمله. حلو يلا نمشي في البروسيس
يلا الناس تتريق عليك شوية وتنتقدك شوية ويقولوا لك انت ازاي تعملي كده شوية ويبدأوا يخوفوكي والشيطان يقول لك مش هتتجوزي ويقول لك بصي فلانة والانستجرام تعدي عليه اللي قلنا لازم نقفله. وبرضه
ما قفلتهوش ويجي يقول لك بصي فلانة عاملة ازاي! بصي الشكل ده حلو ازاي! بصي انت فقدت طب وليه اصلا وعلى ايه! وتلاقي الجو حر في يوم والحجاب ما بقاش حلو ولسه هاشتري
اتش كزا فمش عارف البس والبتاع مغسولة وتخش في مرحلة لحد ما لأ البنت دي فعلا نويت تتوب من الموضوع ده خلاص خلاص يعني خلاص يعني الموضوع يتعدى. يعني ايه يتعدى؟ يعني الحجاب يبقى حلو وعادي زيك زي اي بنت مش حاسة بمشكلة. بس فترة تقعدي بمشكلة
فهمتم يا جماعة يعني انا يا رب مسال تالت انا يا رب قررت ان انا آآ مش مش آآ انا خلاص يا رب هقطع علاقتي بالصحاب دول الصحاب دول غلط انت عايز كده اه انت ناوي كده اه يلا نمشي في البروسيس
ويقعدوا يكلموك ويقعدوا يفكروك وتشوف صور حلوة وتعرف انهم عملوا كزا. وبعد كده تتعرض لكزا وبعد كده تحاول تدور على صحبة صالحة. وممكن يحصل لك مشاكل مع الصحبة الصالحة اصلا. وتلاقي نفسك
وقاعد لوحدك شوية وتمسك متضايق والشيطان يجي لك يقول لك ما انت كنت كويس لحد ما ربنا يكرمك وتعيش حياة حلوة جدا مع ناس كويسة عادي هتتعصر عشان تسبت توبتك
وتبقى صادق في التوبة ده اللي حصل مع كعب بن مالك وهو بيتعصر عشان يتوب من ان انا اسف ان انا ما خرجتش الغزوة وقعد يتعصر لحد ما ربنا قال له خلاص ماشي
وده اللي هيحصل مع اي واحد قرر ان هو يتوب من حاجة هل ده في كل مرة لأ يعني ايه يعني ممكن واحد يروح كان للنبي صلى الله عليه وسلم في موقف تاني
بيقولوا انا عملت الزنب ده وانا عايز اتوب النبي صلى الله عليه وسلم في لحظتها يقول له خلاص ماشي ربنا تاب عليك وده حصل واحد جه للنبي صلى الله عليه وسلم قال يا رسول الله اني اصبت حدا. عارفين ايه حدا؟ يعني عملت زنب لازم تجلدني عليه
يعني من الاخر عمل حاجة غلط فبعد ما صلى قال النبي صلى الله عليه وسلم اين السائل؟ انت مش صليت معنا؟ خلاص ربنا غفر لك. يا سلام! ايوة عشان انت ساعات على فكرة بتتوب من حاجات وبتبقى السيناريو ما بيمشيش زي ما انا
احنا بنتكلم على في المرات اللي هيحصل فيها كده لازم تبقى قصة كعب مالك حاضرة في زهنك عشان لما يحصل كده في مرة اصل ممكن واحد تلبس الحجاب من اول يوم تبقى زي الفل ومبسوطة والحياة حلوة. حلو ماشي
واحد ييجي يتوب من السجاير ويخلص والموضوع حلو ما عندوش مشاكل. حلو كله سهل يا رب يعني بس يوم ما تتعصر وانت بتسبت توبتك وماشي في بروسيس من من الصدق
كعب مالك ويعرف انه هذا من البلاء وده شيطان ودي مداخله والله انا بتعامل معه وهصبر عشان يقبل توبتي في الموضوع ده دي كانت قصة كعب بن مالك اهم حاجة اللي قلناه في الاخر
رغم الدروس العظيمة الكتيرة اللي قلناها عن اخوة الصحابة. وازاي سيدنا معاز كان بيذب عن عرضه لما حد اتكلم عليه؟ وازاي الصحابة استقبلوه؟ وازاي الصحابة بيستمعوا للنبي صلى الله عليه وسلم
وازاي اه اه مجتمع المدينة كان بيرفض المعصية واه واه وبينشرها واه وبيقرها وازاي اه المنافقين اه كانوا بيكتشفوا وازاي انه البلاء بييجي بالطريقة دي انه الدنيا تبقى حر ولازم تخرج. كل دي دروس اتعلمناها
كل دي دروس اتعلمناها بس آآ اهم حاجة عندي اللي قلناها في الاخر اعصر دي افتكرها عشان تساعدك باذن الله لو اتحطيت في الموقف ده. فدي قصة سيدنا كعب وصلت يا جماعة
حد يقول لي وصلت بس عشان ايه وصل المعنى وصل الدرس وصل القياس اللي هنقيس عليه قصة النكعة ده اهم حاجة عندي آآ تمام زي الفل زي الفل. بازن الله هنكمل المرة اللي جاية. نرجع بقى المرة اللي جاية
هنرجع المرة اللي جاية للطريقة الطبيعية بتاعتنا المحطات ونقسم القصة وآآ ولكن ايه رحيم كويس الحمد لله. جزاكم الله خيرا جزاكم الله خيرا وسبحانك اللهم وبحمدك اشهد ان لا اله الا انت
استغفرك واتوب اليك. والسلام عليكم ورحمة الله وبركاته